Diari Oficial de la Generalitat Valenciana


Sumari del DOGV 7278, del 21-05-2014 (2014/4336)

RESOLUCIÓ de 8 de maig de 2014, del president de l'Institut Valencià de Seguretat i Salut en el Treball, sobre delegació de competències en altres òrgans.
----------------------------------------------------------------------------------------------------------------------------------------------------------

### Dades del document

Número de DOGV
:   7278

Data del DOGV
:   21-05-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/4336


Data del document
:   08-05-2014

Organisme emissor
:   Institut Valencià de Seguretat i Salut en el Treball

Tipus de document
:   Resolució

RESOLUCIÓ de 8 de maig de 2014, del president de l'Institut Valencià de Seguretat i Salut en el Treball, sobre delegació de competències en altres òrgans. [2014/4336]  
L'article 8 de la Llei 2/2004, de 28 de maig, de la Generalitat, de creació de l'Institut Valencià de Seguretat i Salut en el Treball, així com l'article 7 del seu Reglament Orgànic i Funcional, aprovat per Decret 109/2013, de 26 de juliol, del Consell, atribuïx al seu president, com a representant legal d'esta entitat autònoma, diverses competències en matèria economicofinancera, pressupostària i contractual, i, considerant convenient delegar les dites funcions a fi d'aconseguir una major agilitat i eficàcia en el funcionament de l'Institut, de conformitat amb el que disposen l'article 63 de la Llei 5/1983, de 30 de desembre, del Consell, i l'article 13 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per Llei 4/1999, de 13 de gener, resolc:  
  
  
Primer  
Delegar en el director o directora de l'Institut Valencià de Seguretat i Salut en el Treball les competències següents:  
1. En matèria economicofinancera i pressupostària:  
a) L'autorització i disposició de gasto, reconeixement de l'obligació i la proposta i l'ordenació dels pagaments relatius a l'entitat autònoma, a excepció que es deleguen en el subdirector tècnic i en els directors dels centres territorials de Seguretat i Salut en el Treball.  
  
b) L'administració dels ingressos de l'entitat autònoma.  
c) L'aprovació de les modificacions de crèdit que siguen competència del president de l'Institut, i la proposta de modificació en els altres casos.  
2. En matèria de contractació administrativa: l'exercici de totes les facultats ordinàries en matèria de contractació administrativa, incloent-hi l'aprovació del gasto, dins dels límits legals i pressupostaris, a excepció que es deleguen en el subdirector tècnic.  
3. En matèria de convenis: la firma de convenis de col·laboració amb entitats públiques o privades.  
4. En matèria patrimonial: les competències que, en matèria patrimonial, corresponen al president de l'Institut i, en especial, l'atorgament d'escriptures públiques i la tramitació de les inscripcions en els registres de la propietat dels béns immobles i drets inscriptibles de què siga titular l'Institut Valencià de Seguretat i Salut en el Treball, així com la inscripció en els registres de la propietat industrial i intel·lectual de les propietats i drets incorporals corresponents a l'organisme, tot això de conformitat amb el que disposa la Llei 14/2003, de 10 d'abril, de Patrimoni de la Generalitat Valenciana.  
5. En matèria de personal i procediment administratiu:  
a) Exercir la direcció, iniciativa i inspecció dels servicis.  
b) Autorització i verificació de les comissions de servici del subdirector tècnic.  
c) Exercir la potestat disciplinària per faltes lleus.  
d) La resolució de les reclamacions prèvies, en assumptes civils i laborals.  
e) La revisió d'actes en via administrativa, dins dels límits legals i reglamentaris, i, en especial, amb la limitació a què es referix a l'article 13.2.c de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
6. En matèria de responsabilitat patrimonial: la resolució dels procediments de responsabilitat patrimonial de l'Institut i, si és el cas, del personal al seu servici.  
7. La convocatòria i concessió de beques per a la realització de pràctiques professionals.  
  
Segon  
Delegar en el subdirector tècnic les competències següents:  
- L'autorització i disposició de gasto, reconeixement de l'obligació i la proposta i l'ordenació dels pagaments relatius a l'entitat autònoma, sempre que no superen les quanties establides per la Llei de Contractes del Sector Públic per als contractes menors.  
- L'aprovació o conformitat de qualsevol document comptable que siga necessari en l'execució dels pressupostos de gastos i ingressos, així com dels documents extrapressupostaris.  
- L'exercici de totes les facultats ordinàries en matèria de contractació administrativa, incloent-hi l'aprovació del gasto, referida als contractes menors.  
- La firma de tots els documents administratius i de gestió comptable que necessite la gestió de la nòmina del personal de l'Institut.  
- Autorització i verificació de les comissions de servici del personal adscrit a la Direcció de l'Institut, les dels directors dels centres territorials i les del personal destinat en els centres territorials, l'àmbit dels quals excedisca el del territori de la Comunitat Valenciana.  
  
Tercer  
Delegar en els directors dels centres territorials les competències següents:  
1. La formalització dels contractes que es generen com a conseqüència de gastos de manteniment en els seus servicis, sempre que no hagen sigut declarats d'adquisició centralitzada.  
2. Autorització i verificació de comissions de servici del personal destinat en el centre territorial, l'àmbit del qual no excedisca el del territori de la Comunitat Valenciana.  
3. L'autorització del gasto, la disposició del crèdit, el reconeixement de l'obligació i la proposta de pagament del seu capítol II, fins al límit màxim de 1.200 euros.  
  
Quart  
En cas de vacant, absència o malaltia del director, les facultats que li delega la present orde les exercirà el subdirector tècnic de l'organisme.  
  
En cas de vacant, absència o malaltia del subdirector tècnic, la suplència serà exercida pel funcionari adscrit a la subdirecció tècnica que designe aquell, que haurà de recaure necessàriament en funcionari amb rang de cap de servici.  
En cas de vacant, absència o malaltia dels titulars dels centres territorials de Seguretat i Salut en el Treball, la suplència serà exercida pel funcionari del centre que designe el director d'este, que haurà de recaure necessàriament en funcionari amb rang de cap de servici.  
  
  
Quint  
En totes les resolucions que s'adopten en virtut de la present delegació de competències es farà constar expressament esta circumstància, d'acord amb el que establixen l'article 63 de la Llei 5/1983, de 30 de desembre, del Consell, i l'article 13.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
En tot cas, l'òrgan delegatori, mitjançant un acord motivat i de conformitat amb allò que disposa l'article 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, podrà avocar per a si el coneixement o la resolució d'un assumpte quan circumstàncies d'índole tècnica, econòmica, social, jurídica o territorial ho consideren convenient.   
L'òrgan delegatori podrà revocar la present delegació de competències d'acord amb el que disposen l'article 63 de la Llei 5/1983, de 30 de desembre, del Consell, i l'article 13.6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Sext  
La present resolució produirà efectes des del mateix dia que es publique en el Diari Oficial de la Comunitat Valenciana; no obstant això, queda revocada la Resolució de 18 de desembre de 2006, del president de l'Institut Valencià de Seguretat i Salut en el Treball, sobre delegació de competències en altres òrgans.  
  
València, 8 de maig de 2014.- El president de l'INVASSAT: Máximo Buch Torralva.